ועדת העבודה, הרווחה והבריאות, כנסת 20, פרוטוקול מספר 413, 2017-01-04 08:30

אלי אלאלוף: בוקר טוב.

אלי אלאלוף: היום אנחנו ב-4.1.17, ו' בטבת התשע"ז, והשעה 8:31.

אלי אלאלוף: אני מודיע שהישיבה תסתיים ברבע לעשר, ולכן אני מבקש מכל החברים לקצר ולהגיע לעניין כדי שנקבל החלטות הבוקר.

אלי אלאלוף: אז אנחנו אמורים לדון על פי בקשת משרד הבריאות באגרות, גם לרופאי שיניים, גם לרופאים, לרוקחים וכן הלאה.

אלי אלאלוף: מצד אחד, יש שינוי בשיטת הגביה.

אלי אלאלוף: משרד הבריאות אמור לקבל עכשיו את כספי האגרות ולחלק אותם בחזרה, להחזיר אותם לארגונים השונים.

אלי אלאלוף: אני בטוח שהמשרד יסביר את זה.

אלי אלאלוף: מצד שני, יש גם הורדה בעלויות האגרות, ברוב העלויות - 24 מתוך 35.

אלי אלאלוף: זה יורד משמעותי בצורה מאד מרשימה, האגרות של המתמכים.

אלי אלאלוף: מ-6,700 לסכום של 1,400 – סליחה, מ-2,240 ל-1,400.

אלי אלאלוף: אני חושב שיש פה התפלגות, ובכל שאר הסעיפים הפטורים מאותן אגרות.

אלי אלאלוף: ההצעה הזאת מובאת בהסכמה של משרד המשפטים, משרד האוצר, כמובן משרד הבריאות.

אלי אלאלוף: הטענה הגדולה זה שהארגונים השונים, האיגודים השונים מצאו את השיטה לא להעביר את ההחלטה אז לא מסיימים את הדיונים אבל יש גם טענה כזאת כלפי משרד הבריאות, שגם הוא לא מסיים את עבודתו כדי שהם ידעו על מה להסכים לפני שיתמכו בהצעות האלה.

אלי אלאלוף: אז היות והבעיה נראית די ברורה, אז אני מבקש מנציג משרד הבריאות, אני שמח לראות את כולם פה.

אלי אלאלוף: בבקשה, מי מטעמכם?

<מיכל פרנקנבורג: אני מהלשכה המשפטית של משרד הבריאות.

<מיכל פרנקנבורג: משרד הבריאות יזם בדיקה רוחבית של כלל האגרות שנוגעות לרישוי מקצועות בריאות, כשהכוונה לאגרות שנגבות בעד מתן רישיון לעסוק במקצוע או בעד בחינה שהיא תנאי לקבלת אותו רישיון.

<מיכל פרנקנבורג: הבדיקה שערכנו הראתה שכיום קיים חוסר שוויון בתחום האגרות במקצועות הבריאות, הן לגבי השירותים שבעדם נגבית האגרה והן לגבי סכומי האגרות, שמשתנים ממקצוע למקצוע בלי שיש לכך הצדקה עניינית.

<מיכל פרנקנבורג: לכן, בסופה של הבדיקה החלטנו לערוך תיקון חקיקה רוחבי במטרה להביא את השוויון האמור.

<מיכל פרנקנבורג: הגשנו בקשה לתקן כ-16 תקנות שונות ובהן תיקון לבערך 30 אגרות.

<מיכל פרנקנבורג: חצי מהתיקונים אנחנו מביאים היום לאישור הוועדה וחצי, נביא אותם לדיון בפני ועדת הכספים.

<מיכל פרנקנבורג: חשוב לנו להדגיש שהתיקון לא נועד להעשיר את קופת - -

אלי אלאלוף: לפי מה עושים חלוקה כזאת?

<מיכל פרנקנבורג: לפי החוק המסמיך.

<מיכל פרנקנבורג: החוק המסמיך קובע איזה שירות הולך לאיזו ועדה.

אלי אלאלוף: הסבירו לי אבל שכחתי.

<מיכל פרנקנבורג: אנחנו רוצים להדגיש שאנחנו לא מגדילים את תקציב המשרד בתיקון החקיקה הזה.

<מיכל פרנקנבורג: אנחנו נשארים בנוסחת סכום אפס.

<מיכל פרנקנבורג: כמו שציינת, לצד הבקשה להוציא חברות חדשות, אנחנו גם מבקשים להפחית אגרות קיימות, חלק מהאגרות הקיימות.

<מיכל פרנקנבורג: לגבי הסדר החקיקה רק נציין שהאגרות של כל מקצוע נמצא בדבר החקיקה הרלוונטי לו רק שבשביל לראות את סכום האגרה בכל מקצוע, יש לנו הפניה לתקנות אגרות בריאות, שמרכזות את הסכומים של כל המקצועות.

<מיכל פרנקנבורג: לכן אנחנו מתקנים במקביל גם את התקנות של המקצועות הספציפיים וגם את תקנות אגרות בריאות.

אלי אלאלוף: אוקי.

אלי אלאלוף: עוד משהו?

אלי אלאלוף: משרד הבריאות רוצים להשלים?

אלי אלאלוף: מישהו מרופאי השיניים?

אלי אלאלוף: מהרופאים?

אלי אלאלוף: בבקשה אדוני.

<יצחק חן: אני יושב ראש ההסתדרות לרפואת השיניים.

<יצחק חן: מה שאנחנו מבקשים בסך הכל זה לדחות את קבלת ההכרעה בזה.

<יצחק חן: למה?

אלי אלאלוף: אחרי שנתיים זה עוד צריך לקרות?

<יצחק חן: אני לא מדבר לקרות.

<יצחק חן: עד שאנחנו ומשרד הבריאות נחתום על הסכם.

<יצחק חן: אנחנו לא יכולים להיכנס להרפתקה.

אלי אלאלוף: יש כוונה כזאת למשרד הבריאות?

<נתן סמוך: יש כאן בלבול.

אלי אלאלוף: אני רוצה שאלה פשוטה, תשובה פשוטה.

אלי אלאלוף: יש כוונה במשרד הבריאות - -

<נתן סמוך: יש בוודאי כוונה אבל בשביל כוונה צריך כמובן שני צדדים כי על הסכם חתומים שני צדדים אבל אני רוצה להבהיר משהו אחד:

<נתן סמוך: הדברים שאנחנו - -

אלי אלאלוף: כוונה של משרד הבריאות לחתום על הסכם עם כל - -

<נתן סמוך: העברנו טיוטה להר"ש, שכוללת סכום שסוכם.

<נתן סמוך: הם באו ואמרו שיש להם הערות בהיבטים אחרים של ההסכם, לא קיבלנו פירוט של ההערות אבל סיכמנו לשבת, ואנחנו נשב.

<נתן סמוך: אני רק רוצה להבהיר, וזה עלה גם בשיחה מקדימה עם היועץ המשפטי של הר"ש – אנחנו לא מדברים כרגע על נושא של בחינות מומחיות, שהן בטיפול הר"ש.

<נתן סמוך: אנחנו מדברים על דברים שהם בטיפול המשרד בוועדת הכספים.

אלי אלאלוף: יש לי בקשה: אני פה מטפל רק בוועדת העבודה, הרווחה והבריאות.

אלי אלאלוף: מה שהולך להיות בכספים, אני כמעט בצורה גסה אגיד - לא מעניין אותי.

<יצחק חן: ברור.

<יצחק חן: מה שפה נאמר, וזה כתוב עכשיו בפרוטוקול מפני שזה לא היה ברור - נתן, לא היה ברור על מה אנחנו יושבים ועל מה אנחנו מדברים.

<יצחק חן: אני צריך להתחייב כלפי אותם מתמחים שיהיו להם אמצעים.

<יצחק חן: אנחנו לא מקבלים - - - לעשות את ההתמחות.

<יצחק חן: אחרי שנתן הבהיר על מה מדובר, מדובר בכלל על משהו אחר ממה שאנחנו פה דיברנו אבל בסופו של דבר, במהלך חודש ינואר - -

אלי אלאלוף: מה, אתה רוצה להגיד לי שהמספרים שיש לי פה, בהכנת הדיון, זה לא היה ידוע לכם?

<יצחק חן: לא.

<יצחק חן: לא מדובר על מספרים אלא על מה אנחנו מדברים?

<יצחק חן: על אגרה או על כל ההתמחות מפני שאנחנו, ההסתדרות לרפואת שיניים, כזרוע של משרד הבריאות, מעבירה את כל התהליך, עושה את כל התהליך של ההתמחות.

אלי אלאלוף: עכשיו זה נראה לך ברור?

<יצחק חן: עכשיו, אחרי מה שנאמר זה יותר ברור על מה אנחנו מדברים.

אלי אלאלוף: רק עכשיו?

אלי אלאלוף: אני מבקש לחזור על זה כדי שיהיה בפרוטוקול עוד פעם.

אלי אלאלוף: בבקשה, תחזרו.

<מיכל פרנקנבורג: בנושא אגרות ברפואת שיניים, אנחנו מתקנים שלושה שירותים שכולם מסופקים, ניתנים בידי משרד הבריאות בלבד.

<מיכל פרנקנבורג: לא מדובר בכלל בשירות כיום, אנחנו לא מעלים אגרות של שירות שניתן על ידי הר"ש.

אלי אלאלוף: מהם שלושת השירותים?

<מיכל פרנקנבורג: שלושת השירותים: 1.

<מיכל פרנקנבורג: הוספה של אגרה חדשה בעד אישור תואר מומחה, שמנפיק אותה ראש אגף מקצועות בריאות אצלנו.

<מיכל פרנקנבורג: השירותים השניים זה הפחתה.

<מיכל פרנקנבורג: הפחתה של שני שירותים קיימים, שכבר כיום עובדים: האחד – רישיון לרפואת שיניים, שיעמוד על סך של 440 שקלים במקום 829.

<מיכל פרנקנבורג: השני הוא אגרה בעד היתר זמני לעסוק ברפואת שיניים – מוצע לגבות 400 שקלים במקום 432 שקלים.

אלי אלאלוף: אוקי.

אלי אלאלוף: זה היו שלושה תנאים?

<מיכל פרנקנבורג: זה שלושה שירותים , אחד הוספה, שניים הפחתה.

אלי אלאלוף: אז ברור לכם.

אלי אלאלוף: כן אדוני.

<משה דורון דינאי: אני היועץ המשפטי של ההסתדרות לרפואת שיניים והמועצה המדעית.

<משה דורון דינאי: ההבהרה הזאת ניתנה כרגע.

<משה דורון דינאי: אני רוצה כמובן, למען אותו סדר טוב, שיהיה ברור שאם יהיה ומתוכנן איזו שהיא הגשה או דיון בוועדת הכספים, למרות שאדוני לא מתכוון כמובן להיכנס לעניינים של ועדות אחרות, שאנחנו נוזמן מראש ונקבל התראה ולא כמו שקרה עכשיו, שזה היה בהפתעה - -

אלי אלאלוף: יש לי משקל סגולי כבד מאד אז זה עשה את זה.

אלי אלאלוף: אני לא יודע, חברי מוועדת הכספים הוא במשקל אחר.

אלי אלאלוף: למרות שאני שמח שזה הגיע עכשיו, למרות שאני מקבל את ההערה - -

<ענת כהן שמואל: על מה הוא מדבר?

אלי אלאלוף: למרות שאני מקבל את ההערה.

<ענת כהן שמואל: הוא קיבל מהוועדה לפחות לפני שבוע.

אלי אלאלוף: בסדר, אבל המסר נמסר היום.

<משה דורון דינאי: לא, ההבהרה איזה חלק יעלה לדיון ואיזה חלק לא יעלה לדיון למעשה רק עכשיו הונח.

<משה דורון דינאי: עכשיו, הנקודה שכן צריך להביא בחשבון היא כך: קודם כל, אני לא מתיימר לדבר בשם ההסתדרות הרפואית אבל אני מבין שהם בדרך.

<משה דורון דינאי: אה, אתם פה?

<משה דורון דינאי: סליחה.

<משה דורון דינאי: יוצא מצב קצת מוזר, למרות שעוסקים באותה מטריה, מסיבות חקיקתיות טכניות, שהחלק של ההסתדרות לרפואת שיניים נידון בשני חלקים: חלק אחד שנידון בפני כבודו, וחלק אחר שכנראה יידון בוועדת הכספים.

אלי אלאלוף: הסבירו.

אלי אלאלוף: אתה רוצה שהיועצת המשפטית של הוועדה תיתן...

<משה דורון דינאי: הקטע החשוב הוא של המתמחים, האגרה של אישור - - - היא אגרה חדשה שלא היתה קיימת עד היום.

<משה דורון דינאי: זה תוספת על - - - ורק בשביל הסדר הטוב שוב, אני אציין שאכן נקבעה פגישה עם משרד הבריאות לאחר שהנושא צפוי לעלות מחדש בוועדת הכספים, כן נקבעה פגישה עם משרד הבריאות.

<משה דורון דינאי: איש לא מנסה, חס וחלילה, לגרור רגליים, וכן נקבעה פגישה עם משרד הבריאות על ההסדר שהוא כמובן קריטי לצורך הפעלת הסידור החדש.

<משה דורון דינאי: איש לא מנסה חלילה לגרור רגלים.

<משה דורון דינאי: הטיוטה הועברה אלינו רק לפני כשלושה חודשים והיו לנו הערות אליה.

<משה דורון דינאי: מאז ביקשו עוד חומר וקיבלו, חומר עובדתי, כספי וכיוצא בזה וקיבלו, בנוסף לבקשה קודמת שגם היא נענתה כך שאין פה שום טענה או בסיס לטענה שכאילו מישהו מנסה לסחוב זמן.

<משה דורון דינאי: אף אחד לא מנסה פה לסחוב זמן.

<יצחק חן: אני מקווה שאנחנו בחודש בינואר נסיים את הדיון מפני שאין כוונה לטרפד דבר כל כך חשוב.

אלי אלאלוף: אוקי.

אלי אלאלוף: יש עוד מישהו?

<חן שמילוב: תודה אדוני.

<חן שמילוב: אני מההסתדרות הרפואית.

<חן שמילוב: פרופסור אידלמן בדרך, פשוט הוא היה צריך להיות בבוקר בבית החולים וגם מנהלת המועצה המדעית בדרך.

<חן שמילוב: אני כן אגיד עכשיו שבשיחות הקודמות אתך, אדוני, הסברנו שהתקנות, כפי שהן מובאות כעת, מבחינת הר"י לא בשלות והן יוצרות אפילו איזו שהיא תקלה משום שבמצב הקיים היום, המתמחים משלמים ישירות להר"י.

<חן שמילוב: חלק מהתיקון שדרוש כדי לבצע את הבחינות, הר"י משלימה את הסכום שהוא אפילו יותר מ-50% באופן וולונטרי, מבחינה סולידרית בין הרופאים, ברגע שהר"י החליט על הכשרה, אנחנו מוציאים גם מכספינו ומתקציבנו סכומים לא מבוטלים בכלל כדי לעמוד בעלות המלאה של הבחינות.

<חן שמילוב: כעת, קודם כל מובאים פה סכומים שהם שונים לגמרי ממה שאנחנו העלינו בהידברות עם משרד הבריאות, שעדין לא סוכמה סופית.

<חן שמילוב: כמו כן, השינוי הזה לא טכני בלבד אלא ברגע שהמדינה היא זו שגובה את עלות הבחינה, היא צריכה לגבות את העלות הריאלית והמלאה, שזה הרבה הרבה יותר גבוה ממה שמצוין כרגע בתקנות.

<חן שמילוב: המשמעות היא – ההערכה שלנו אתמול, אני מקווה שדנה תגיע ויהיו לנו מספרים מלאים, בערך קרוב ל-5,000,000 שקל בשנה כדי לעמוד בכל הבחינות או שהמדינה יכולה לתקצב כי ברגע שהיא גובה את הכסף, היא צריכה לגבות את העלות המלאה.

אלי אלאלוף: מי עושה את הבחינות?

אלי אלאלוף: לא הבנתי.

<חן שמילוב: המועצה המדעית.

אלי אלאלוף: המועצה המדעית.

אלי אלאלוף: מי מתקצב את המועצה המדעית?

<חן שמילוב: העלות של הבחינה היא - -

אלי אלאלוף: תשובה לשאלה – מי מתקצב?

<חן שמילוב: הר"י.

אלי אלאלוף: עד עכשיו התקצוב היה משם?

<חן שמילוב: כן.

<חן שמילוב: גובים עבור בחינות אבל לא את המחיר המלא.

אלי אלאלוף: אבל אתם אומרים מראש שהאגרה שהיתה אז חייבה אתכם לתרום ולהוסיף - -

<חן שמילוב: היום, לא הלאה.

אלי אלאלוף: אני כבר אחרי החוק בראש שלי.

אלי אלאלוף: זאת אומרת, גם עכשיו עשיתם את זה.

אלי אלאלוף: זאת אומרת, אתם באים עם דרישה חדשה שלא היתה בעבר.

<חן שמילוב: לא, זה עלה מול משרד הבריאות.

<חן שמילוב: גם בימים האחרונים - -

אלי אלאלוף: או שנהיה במצב של לפני שינוי החוק, ובא ננתח, מה שנתתם, נתתם.

אלי אלאלוף: ופה, מה שעושה משרד הבריאות הוא א.

אלי אלאלוף: מוריד את עלות האגרה.

אלי אלאלוף: ב.

אלי אלאלוף: מעביר לכם את הכסף שהוא מקבל לפי חישוב שייעשה.

אלי אלאלוף: הם לא אמרו שיתקנו את כל העולם בבת אחת.

אלי אלאלוף: אל תעלו על הקיר הנמוך הזה כדי לתקן את העולם.

אלי אלאלוף: זה לא זה, זה לא יכול להיות.

<חן שמילוב: שוב, אנחנו לא באים לתקן.

<חן שמילוב: אני אומר שזה יוצר מכשול.

<חן שמילוב: זה לא שאנחנו בונים קיר.

<חן שמילוב: מה שעושים במצב הקיים - -

אלי אלאלוף: עשיתם את זה לפני שינויי החקיקה.

אלי אלאלוף: עשיתם את זה.

אלי אלאלוף: אז למה עכשיו אתם באים לדרוש?

<חן שמילוב: בגלל שברגע שהמדינה גובה את האגרה עבור הבחינות, היא לוקחת את האחריות.

אלי אלאלוף: אבל טענו שהאגרה לא מספיקה.

אלי אלאלוף: אז, לפני שינוי החוק, היא לא היתה מספיקה.

<חן שמילוב: כן אבל ברגע שהר"י לוקחת על זה את האחריות כמו במצב הנוכחי היום - אנחנו מוכנים להשלים למתמחים כי זה איזה שהוא אקט - -

אלי אלאלוף: ולמה עכשיו לא תוכלו להשלים?

<חן שמילוב: כי ברגע שהמדינה לוקחת אחריות על הגביה, היא צריכה לגבות את העלות המלאה ולהעביר לנו את עלות הבחינה.

<חן שמילוב: זה לא רק עניין טכני.

<נתן סמוך: אני לא חושב שיש פה איזו תקלה בהבנה, ולצערי עלי לומר שיש פה תקלה בהבנה.

<נתן סמוך: קודם כל, מה שמיכל ציינה בפתח הדברים לגבי הסדרה - ההסדרה מתחייבת - -

אלי אלאלוף: אני מזכיר לך שלא אמרת את שמך.

<נתן סמוך: אני ממשרד הבריאות.

<נתן סמוך: ההסדרה מתחייבת משום שהמצב הנוכחי, יש בו יסודות של אי תקינות במובן זה שבסופו של דבר מעמד התשלומים האלה הוא מעמד של אגרה ולכן, עליהם להיות מעוגנים כאגרה ולא תמיד זה נעשה, והתפתחו פרקטיקות בשטח שהמטרה היא כעת לכנס אותם לבסיס המשפטי הנכון.

<נתן סמוך: אני אגיד את הדבר הבא: האגרות הן באמת ביחסים בין המדינה לבין מי שמשלם.

<נתן סמוך: לצד המערכת של גבית האגרות, יש מערכת של רכש שתעשה בחוזה בין משרד הבריאות לבין או הר"ש לפי העניין או הר"י לפי העניין, וכאן יש עניינים של משא ומתן.

<נתן סמוך: אני לא אפתח את הדברים.

<נתן סמוך: אני חייב להגיד, יש לנו בטן מלאה גם על האופן שבו חדשות לבקרים נפתחים הסדרים שחשבנו שהם נסגרו.

<נתן סמוך: נאמר פה בימים האחרונים.

<נתן סמוך: המשא ומתן עם הר"י לא היה מהימים האחרונים.

<נתן סמוך: בימים האחרונים הוא נזכר שהוא רוצה להעלות דרישות חדשות.

<נתן סמוך: אני לא רוצה לפתוח את זה וגם לא להלאות את הוועדה.

<נתן סמוך: אני רק רוצה לומר לוועדה שמה שעומד כרגע לדיון זה האגרות.

<נתן סמוך: בסופו של דבר, אנחנו נצטרך להגיע למשא ומתן עם הגופים המתאימים ולהשלים אותו כי בעצם התקדמנו כברת דרך מאד מאד ארוכה עד כדי סגירה אבל יש עוד פינות שצריך לסגור ונתפור אותן.

<נתן סמוך: אנחנו מבקשים להתמקד, בסופו של דבר, לא בדרישות של הר"י ממשרד הבריאות אלא באגרות שיצטרכו לשלם הנבחנים, מבקשי/מקבלי הרישיון וכולי ממשרד הבריאות ונבקש להתמקד בזה.

<נתן סמוך: לא בדרישות תקציביות, שזו לא המסגרת להן.

<נתן סמוך: תודה.

אלי אלאלוף: אני חייב להגיד לכם מלימוד הנושא – בדרך כלל, היום, במדינה שלנו, בממשלה, מחפשים לברוח מאחריות לצערי.

אלי אלאלוף: לכן, רצים להפרטה.

אלי אלאלוף: פה משרד הבריאות בא ולוקח אחריות, וזה בעיני תעודת כבוד להם, בלי ציניות.

אלי אלאלוף: באים ואומרים: אנחנו ניתן, אנחנו נעמיד לרשותכם.

אלי אלאלוף: אני בטוח שהם יעשו את זה באחריות כוללת עד לבחינה של מתמחה או בוגר זה או אחר.

<יצחק חן: אפשר - -

אלי אלאלוף: לא, לא באמצע דברי.

אלי אלאלוף: אני מקשיב לך ולכל אחד עד הסוף.

אלי אלאלוף: אז אני חושב שיש פה צעד מאד אחראי מטעם משרד הבריאות, ואני חייב לברך על זה את המשרד.

אלי אלאלוף: נתנו לכם זמן, לא הצלחתם ביחד, אם אני מסתכל עליך אני חושב - אני עוד לא פוזל אבל אני יכול להסתכל פעמיים.

אלי אלאלוף: אז יש פה צורך לסיים את זה.

אלי אלאלוף: אז אפשר לעשות את הפינג-פונג אני אחראי, אתה אחראי, ויש מועד פשוט - בשבוע הראשון של פברואר מתכנסים, והאצבע היחידה שמצביעה אתם יודעים מהי בינתיים.

אלי אלאלוף: זה פה אחד נקרא בכל המובנים, וזה מה שיהיה.

אלי אלאלוף: אני בעד שבשבוע הראשון של פברואר, עד השבוע הראשון תתכנסו.

אלי אלאלוף: עד שעשן לבן ייצא עם כל הארגונים אבל שיהיה ברור – בשבוע הראשון של פברואר מחליטים.

אלי אלאלוף: אם אתם רוצים לספק לנו דברים באמצע הדרך, התלבטויות נוספות, בבקשה תעשו אבל אני אבדוק אפשרות שנעשה ישיבה משותפת עם ועדת הכספים.

אלי אלאלוף: אני רוצה גם ברמה המשפטית שגברת סלנט תעשה את הבדיקה עם היועצת המשפטית של ועדת הכספים ואני עם היושב ראש של הוועדה ונראה ונבדוק אפשרות לעשות ישיבה אחת, ונאשר גם פרק שקשור לוועדה שלנו וגם את הפרק שקשור לוועדת הכספים.

אלי אלאלוף: זה רק מחייב אתכם להתכנס ולדון ולסגור את כל הפינות, כולל אחת הדרישות שאומרים אנשי רפואת השיניים, שביקשו לדעת על מה, מה יהיה הלאה.

אלי אלאלוף: כל התלבטות היא לגיטימית.

אלי אלאלוף: אל תשכחו שמאחורי האגרות יש בני אדם, שמצד אחד פרופסור שנון יודע את זה.

אלי אלאלוף: עושים מאמצים כדי לקלוט אותם, לאשר להם להיכנס למערכת וכולי.

אלי אלאלוף: אז אי אפשר אחר כך, על בעיה בירוקרטית פנימית בין הגופים, ובירוקרטיה אצלי היא לא תמיד דבר רע.

אלי אלאלוף: היא יכולה להיות טובה.

אלי אלאלוף: אז תסגרו את העניין הזה, ואני מציע שתקבלו את זה.

אלי אלאלוף: בעיני הישיבה יכולה להיסגר.

אלי אלאלוף: אני מסכם את שני הדברים: 1.

אלי אלאלוף: אנחנו נשב בשבוע הראשון של פברואר לסיכום סופי, כולל הצבעה.

אלי אלאלוף: אני מתחייב לעשות הצבעה.

אלי אלאלוף: 2.

אלי אלאלוף: לבדוק את האפשרות של ישיבה משותפת עם ועדת הכספים.

אלי אלאלוף: אם זה מקובל, בבקשה.

<משה דורון דינאי: ברשות כבודו, לפי זכרוני תואמה ישיבה רבת משתתפים עם משרד הבריאות לסוף ינואר.

<משה דורון דינאי: אני מדבר כרגע בשם - -

אלי אלאלוף: לא, לא.

אלי אלאלוף: אני לא ממונה על האג'נדה של אף אחד.

אלי אלאלוף: אני רוצה שבשבוע הראשון בפברואר תבואו לפה מוכנים, ואני מודיע: אני מחליט.

אלי אלאלוף: במובן הזה שבשבוע הראשון של פברואר, אז תקדימו את לוח הזמנים, תתכוננו.

אלי אלאלוף: זו לא צריכה להיות בקשה סוריאליסטית להקדים את הישיבות.

<נתן סמוך: אגב, אדוני היושב ראש, יש דברים שאינם נוגעים להסכמים שיהיו עם הר"י או הר"ש, וברשות היושב ראש, אם אפשר אותם בכל זאת לנסות לאשר בישיבה הזאת.

<נתן סמוך: תהיה בזה התקדמות ואז נוכל להקדיש את הישיבה של פברואר לנושאים שלהם.

<נתן סמוך: בסדר?

אלי אלאלוף: בבקשה.

אלי אלאלוף: מה הנושאים?

<משה דורון דינאי: סליחה אדוני, הייתי בסיום של כמה מילים ספורות, אני מתנצל: בכל זאת, בגלל לוח הזמנים, אני לא ידוע מה קורה עם הר"י, הם אפילו לא קיבלו טיוטת הסכם עד היום אבל זה לא ענייני לדבר בשמם.

<משה דורון דינאי: אני רק אומר שלנו, שיש לנו טיוטה שנקבעה במאמץ לא קטן לתאם עם כל האנשים את הפגישה בסוף ינואר, אם אדוני רוצה לדון בזה בפברואר, כמובן - -

אלי אלאלוף: לא, לסכם בפברואר, בשבוע הראשון.

אלי אלאלוף: יקדימו את הישיבה.

אלי אלאלוף: חבר'ה, אני לא נכנס לטכניקה כרגע.

אלי אלאלוף: באמת.

<משה דורון דינאי: אני לא יודע אפילו מה הולך להיות בוועדת הכספים.

אלי אלאלוף: זה לא בעיה שלי.

אלי אלאלוף: לי יש את ההצעה מול העיניים ואני יכול העביר אותה.

<יצחק חן: אני מציע לאחד.

אלי אלאלוף: אני אבדוק עם ועדת הכספים.

אלי אלאלוף: אם אני אגיע לסיכום שבוועדת הכספים זה דורש דחיה נוספות, אני אשקול את זה.

אלי אלאלוף: מה הנושאים שרצית?

<יצחק חן: ברשותך, אפשר לשאול שאלה?

אלי אלאלוף: בוודאי.

<יצחק חן: פשוט שיהיה ברור שאנחנו מדברים אך ורק עכשיו לא על התמחות אלא על האגרה, מה שהצהיר עורך דין סמוך.

אלי אלאלוף: לי יש טבלה של אגרות שונות.

אלי אלאלוף: אני מבקש שנדון על כל האגרות האלה.

אלי אלאלוף: תעבירו להם את הטבלה, שתדעו על מה מדובר.

<יעל סלנט: בעצם מה שאתם אומרים, הסתדרות רופאי השיניים, האגרה שכרגע, לפי מה שהביא עורך דין נתן סמוך, האגרה שכרגע מובאת לדיון פה, בוועדת העבודה, הרווחה והבריאות היא לא אגרה ששנויה במחלוקת.

<יעל סלנט: זו אגרה שאתם מסכימים לה.

<משה דורון דינאי: זו אגרה חדשה שנוגעת אך ורק להוצאת תואר המומחה.

<משה דורון דינאי: לא למסלול ההתמחות.

<יצחק חן: אז זה מה שאנחנו מבקשים.

<יצחק חן: תודה רבה.

<יצחק חן: בגלל זה ביקשתי להבהיר את הנקודה, שלא נהיה כמו שבאנו היום.

<יעל סלנט: אוקי.

<יעל סלנט: אז בעצם כל האגרות שנוגעות להר"ש ומונחות כרגע לדיון בפני ועדת העבודה, הרווחה והבריאות הן מוסכמות, אז אפשר גם לעבור עליהן.

<נתן סמוך: כן.

<דובר: תודה על הבקשה שלך, אנחנו מברכים, כולל המועד שלה זה השבוע הראשון של פברואר אבל אם הבקשה של עורך דין סמוך קשורה גם לחלק של עלות האגרה שמופיע היום – זה בעייתי כי הכל קשור.

<דובר: כל מה שקשור להר"י צריך - -

<ענת כהן שמואל: שניה, הוא לא אתך.

אלי אלאלוף: אני לא הבנתי.

אלי אלאלוף: אני רוצה להבין טוב אז תגידי את זה בקול רם.

אלי אלאלוף: מה אמורים לאשר עכשיו?

<יעל סלנט: אני מבינה שכל האגרות שמובאות כרגע לדיון בפני וועדת העבודה, הרווחה והבריאות, לא ועדת הכספים, תקנות שכרגע מונחות על שולחן הוועדה, אני מבינה שהדבר היחיד שיש לגביו מחלוקת זה כל התקנות שנוגעות להר"י.

<יעל סלנט: אני מבינה ממה שאמרה הסתדרות רופאי השיניים וממה שהשלים עורך דין נתן סמוך, שהאגרות שנוגעות לרופאי השיניים, שמונחות כעת בפני הוועדה, הן אגרות שהן מוסכמות, לא אגרות שנוגעות לבחירה עצמה אלא אגרות שנוגעות לאישור.

<יעל סלנט: תכף נעבור עליהן ונדבר עליהן.

<יעל סלנט: אם יהיו הסתייגויות אפשר יהיה להעלות אותן אבל אני מבינה שהמחלוקת כרגע היא עם הר"י.

אלי אלאלוף: אם יש הסתייגות, אני לא רוצה לדון עכשיו.

אלי אלאלוף: אני חוזר להצעה שלי.

אלי אלאלוף: בבקשה.

אלי אלאלוף: אני רוצה להבין.

<נתן סמוך: אדוני היושב ראש - -

אלי אלאלוף: לא, אני מחכה לתשובה.

אלי אלאלוף: מה שנאמר על ידי היועצת המשפטית מקובל עליכם, רופאי השיניים?

אלי אלאלוף: זאת אומרת, יש לנו פה לאשר שלוש אגרות:

אלי אלאלוף: אחת שקשורה לעסוק ברפואת שיניים - -

<משה דורון דינאי: עם זה אין בעיה.

אלי אלאלוף: בוודאי כי הסכום יורד.

אלי אלאלוף: היתר זמני לעסוק ברפואת שיניים – יש לכם בעיה?

<משה דורון דינאי: אין בעיה.

אלי אלאלוף: אישור תואר מומחה, יש לכם בעיה?

<נתן סמוך: זה האישור, לא הבחינות.

<נתן סמוך: זה עצם הנפקת האישור.

<משה דורון דינאי: אם זה מהווה חלק - - - יכול להיות - - -

<קריאה: הנפקת התעודה עצמה.

<נתן סמוך: לא, זה לא קשור.

<נתן סמוך: אין לזה קשר.

<נתן סמוך: אף אחד לא יגיד בגלל האגרה הזאת יש השפעה על הדיון.

<יצחק חן: נתן, זה בסדר.

אלי אלאלוף: אז שלושת האגרות האלה, זה מקובל כולל ה- - - לרופאי השיניים?

אלי אלאלוף: יש לכם התנגדות שנאשר את זה?

<דנה פישביין: כל עוד זה לא נוגע לאגרות אחרות ולהר"י - -

אלי אלאלוף: חבר'ה, אני מדבר עברית של עולה חדש, אמנם 50 שנה בארץ אבל אני אמרתי: רופאי שיניים, שלוש אגרות ספציפיות שהקראתי.

<יצחק חן: אני באותו מבטא של 50 שנה פה בארץ.

אלי אלאלוף: זה מקובל?

אלי אלאלוף: אפשר לאשר אותן?

<יעל סלנט: אז בואו נתחיל לעבור, כשאנחנו בעצם מסכמים מראש שאנחנו מדגלים כרגע על האגרה של הרופאים, כל האגרות שנוגעות אך ורק לרופאים, ועליהן נדבר בישיבה נפרדת, הישיבה הבאה.

<יעל סלנט: אז מכיוון שהתקנות האלה קצת מסובכות כי יש את תקנות אגרות בריאות, כמו שמיכל אמרה, שקובעות את - - - ויש את התקנות הספציפיות שעוסקות בכל עוסק ועוסק בתחום הבריאות, אנחנו לפי דעתי נעבור על תקנות האגרות, וכל פעם שאנחנו מגיעים לתקנה רלוונטית, נעבור לתקנה המקבילה בנוגע לרופאים, רופאי שיניים, רוקחים וכולי.

<ליאור קוטלר: אני מאגף התקציבים באוצר.

<ליאור קוטלר: אפשר הערה?

<ליאור קוטלר: התקנות האלה בגדול אמורות להיות מאוזנות מבחינה תקציבית.

<ליאור קוטלר: לא רוצים להשית על הציבור שום עלויות.

<ליאור קוטלר: אני כן רוצה לוודא שאם אנחנו מאשרים רק חלק מהתקנות שאין להן איזה שהן עלויות, האם אנחנו משאירים את הר"י אחר כך, ליותר מאוחר?

אלי אלאלוף: לא היית פה.

אלי אלאלוף: אמרנו שבכל מקרה נסיים את כל העבודה בשבוע הראשון של - -

<ליאור קוטלר: הייתי פה, אני מקשיבה.

<ליאור קוטלר: אני פשוט דואגת מה יהיה בחודש הבא, זה הכל.

<יעל סלנט: אנחנו נתחיל לדון.

<יעל סלנט: איפה שיהיו הסתייגויות, אתם יכולים להעלות אותן ובסוף הדיון, אם תרצי להוסיף משהו בעניין הזה, תוכלו.

אלי אלאלוף: בואו נתקדם.

<יעל סלנט: "תקנות אגרות בריאות (תיקון), התשע"ז-2017 בתוקף סמכותי לפי סעיף 62 לפקודת הרופאים [נוסח חדש], התשל״ז- 1976 , לפי סעיף 66 לפקודת רופאי השיניים, התשל״ט-1979, סמכותי לפי סעיף 66(א) לפקודת הרוקחים [נוסח חדש], התשמ״א-1981, לפי סעיפים 16(א) ו־19(א)(5) לחוק העיסוק באופטומטריה, התשנ״א-1991, לפי סעיף 29 לחוק השימוש בהיפנוזה, התשמ״ד-1984, לפי סעיף 49(א) לחוק הסדרת העיסוק במקצועות הבריאות, התשס״ח-2008, באישור שר האוצר לפי סעיף 39ב לחוק יסודות התקציב, התשמ״ה-1985 ובאישור ועדת העבודה, הרווחה והבריאות של הכנסת, אני מתקין תקנות אלה: תיקון תקנה 2 1 בתקנה 2 לתקנות אגרות בריאות, התשמ״ט-1989 (להלן- התקנות העיקריות – (1) בתקנת משנה (א), המילים ״וב-1 בספטמבר״־ יימחקו; (2) תקנת משנה(ב1) בטלה.

<יעל סלנט: " בעצם מה שאומר התיקון הזה, סכומי האגרות היו מתעדכנים פעמיים בשנה, ב-1 במרץ וב-1 בספטמבר.

<יעל סלנט: משרד הבריאות מבקש פה לעדכן רק פעם בשנה, ב-1 במרץ, ואולי כדאי שתסבירו מה הצורך שהתעורר, מה הבעיה.

<מיכל פרנקנבורג: בהתייעצות עם איילת ממשרד המשפטים, שאחראית על תחום של חקיקת משנה, הוסבר לנו – למעשה, התיקון הזה הומלץ לנו על ידה.

<מיכל פרנקנבורג: הוסבר לנו שזאת מדיניות ההצמדה הכללית של החקיקה.

<מיכל פרנקנבורג: פשוט זה עדכון למדיניות העדכנית של ההצמדות.

<מיכל פרנקנבורג: כבר לא מצמידים פעמיים בשנה אלא פעם בשנה.

<יעל סלנט: וגם אולי תסבירו למה מחקתם את העניין של ההצמדה לתוספת היוקר.

<מיכל פרנקנבורג: בסדר גמור.

<מיכל פרנקנבורג: הוראת ההצמדה זאת הוראת הצמדה לאגרה בעד מתן רישיון למרפאות שיניים של תאגידים.

<מיכל פרנקנבורג: זו האגרה היחידה מכל תקנות אגרות הבריאות שיוחדה לה הוראת הצמדה ייחודית לתוספת היוקר לשכירים.

<מיכל פרנקנבורג: כידוע, זה שווה ללא להצמיד לכלום.

<מיכל פרנקנבורג: המחיר של האגרה הזאת נשחק.

<מיכל פרנקנבורג: אין שום סיבה עניינית להבדיל דווקא את מתן השירות הזה משאר האגרות כי זה יוצר בלבול בעדכונים, זה יוצר טעויות.

<מיכל פרנקנבורג: לכן, מוצע לבטל את ההצמדה הייחודית הזאת ולהחזיר את ההצמדה של האגרה הזאת להצמדה כמו לכל שאר האגרות.

אלי אלאלוף: בבקשה גברת.

<רבקה לפינר: אני ממשרד האוצר.

<רבקה לפינר: אדוני היושב ראש, ועדת האגרות הבין-משרדית - מה שקורה זה שכל מנגנוני ההצמדה לפעמיים בשנה ויותר, זה היסטורי מתקופות של שנות ה-80 וה-90, שהיה מדד מאד גבוה.

<רבקה לפינר: ברגע שהמדד ירד והוא מאד נמוך, אנחנו למעשה מעבירים את האגרות להצמדה של אחת לשנה, כל האגרות של כל משרדי הממשלה ולכן, כל אגרה שבאה לוועדת האגרות, אנחנו מבקשים שהם יעשו הצמדה לשנה.

<רבקה לפינר: אני רוצה רק לציין במועד הזה שכרגע עומד על שולחנה של ועדת הכספים חוק לעדכון אגרות, שמה שהוא יעשה זה סדר בכל האגרות של משרדי הממשלה.

<רבקה לפינר: הוא למעשה יכפה את אופן התיאום של האגרה על המדד על כל האגרות, והוא יבטל את הוראות ההצמדה בכל התקנות הקיימות כאשר שם באמת יהיה עדכון של אחת לשנה לכל האגרות שמשולמות למשרדי הממשלה כדי שיהיה חישוב אחיד.

<רבקה לפינר: גם יהיה חישוב מאד מדויק ומאד ברור שלא תהיה בעיה ושלא תעלה אף שאלה לגבי אופן התיאום.

<רבקה לפינר: אז התיאום באמת צריך להיות אחת לשנה.

<רבקה לפינר: כרגע, עד שהחוק יעבר כמובן כל התקנות, תהיה בהן את הוראת העדכון, וברגע שהחוק יעבור הוא יגבר על ההוראות האלה.

<רבקה לפינר: אבל אנחנו כרגע מתאמים אחת לשנה כי לא צריך יותר מזה.

<רבקה לפינר: צריך לשמור על ערך ריאלי אבל עם מדד כמו של היום, אין צורך ביותר מפעם בשנה.

אלי אלאלוף: מקובל.

אלי אלאלוף: עד שיביאו את התקנות.

אלי אלאלוף: זה ללא אישור הוועדה, העדכון?

<רבקה לפינר: לא.

אלי אלאלוף: במשרד הביטחון מביאים - - - ואז מחכים כמה שנים.

<יעל סלנט: אפשר לעבור הלאה?

<יעל סלנט: תיקון תקנה 3 – התיקון הזה הוא תיקון טכני.

<יעל סלנט: אנחנו נראה תכף, כשנעבור על התקנות עצמן של צו הרופאים וצו רופאי השיניים, נראה ששינינו שם את השם של הצווים ולכן, אנחנו פשוט מתאימים את זה פה.

<יעל סלנט: זה גם בתיקון הזה וגם בתיקון של התוספת הראשונה של סעיף 3, תכף נראה את זה.

<יעל סלנט: "תיקון תקנה 3 2.

<יעל סלנט: בתקנה 3 לתקנות העיקריות ¬ (1) בתקנת משנה (ח), ברישה, במקום ״(אגרות רישיון והיתר זמני)״ יבוא ״(אגרות)״; (2) בתקנת משנה (ט), ברישה, במקום ״(אגרות רישיון והיתר זמני)״ יבוא ״(אגרות רישיון, היתר זמני ואישור תואר מומחה)״.

<יעל סלנט: " תכף נראה את התקנות האלה.

<יעל סלנט: "תיקון התוספת הראשונה 3.

<יעל סלנט: בתוספת הראשונה לתקנות העיקריות – (1) בפרט 8, במקום ״(אגרות רישיון והיתר זמני)״ יבוא ״(אגרות)״; (2) בפרט 9, במקום ״(אגרות רישיון והיתר זמני)״ יבוא ״(אגרות רישיון, היתר זמני ואישור תואר מומחה)״;" שוב, זה חוזר למה שהיה קודם, זה נוגע לשינוי השם של הצווים.

<יעל סלנט: "(3) אחרי פרט 19 יבוא: ״20.

<יעל סלנט: תקנות הרופאים (בחינת רישוי), התשמ״ח- 1988; 21.

<יעל סלנט: תקנות הרופאים (בחינה לקראת סטאז'), התשמ"ח-1988;" כמו שאמרנו כרגע, אנחנו לא עוסקים בכל מה שנוגע לרופאים אבל מכיוון שזה היה ברצף אז הקראנו את זה.

<חן שמילוב: אני מקווה שעל זה לא תהיה הצבעה היום, גם לא על השינוי של השם.

אלי אלאלוף: לא.

אלי אלאלוף: אנחנו אמרנו שאנחנו קוראים כרגע את התקנות עם ההשלכות אך ורק לרפואת שיניים.

<יעל סלנט: "אחרי פרט 22 יבוא: "23.

<יעל סלנט: צו הרוקחים (אגרת בחינה), התשע"ג-2012; 24.

<יעל סלנט: תקנות העיסוק באופטומטריה (בחינות ואגרות), התשנ"ג-1993; 25.

<יעל סלנט: תקנות השימוש בהיפנוזה (לימודי היפנוט מוכרים והוראתם, ופרטי הבחינה וסדריה), התשנ"א-1991; 26.

<יעל סלנט: תקנות הסדרת העיסוק במקצועות הבריאות (אגרות), התשע"ז-2017;" כל מה שיש בתוספת הראשונה, כל הדברים האלה שהקראתי עכשיו, הם מצויים בתוספת הראשונה.

<יעל סלנט: בתוספת הראשונה יש לנו את כל דברי החקיקה שאחרי זה, בתוספת השנייה, נראה את הסכומים שגובים על השירותים השונים שמפורטים בתקנות האלה.

<יעל סלנט: תיקון התוספת השניה – עכשיו אנחנו מגיעים לסכומים.

<יעל סלנט: "תיקון התוספת השנייה 4.

<יעל סלנט: בתוספת השניה לתקנות העיקריות – (1) בפרט 7 – (א) בפרט משנה (1) – (1) בפסקה (א), במקום הסכום הנקוב בה יבוא "440";" פסקה (א) מתייחסת בעצם למתן רישיון לעסוק ברוקחות.

<יעל סלנט: אנחנו אומרים פה שהאגרה תהיה של 440 שקלים במקום 890, קרוב ל-900 שגובים היום.

<יעל סלנט: פסקת משנה (ב) עוסקת ברישיון זמני לעסוק ברוקחות, שמשולמת עם מתן הרישיון ועם חידושו.

<יעל סלנט: "במקום הסכום הנקוב בה יבוא "400"; במקום איזה סכום?

<קריאה: 471.

<יעל סלנט: "(ב) בפרט משנה (2), בפסקה (א), במקום הסכום הנקובה בה יבוא "400";" שזה נוגע לרישיון לשמש כעוזר רוקח.

<יעל סלנט: מה הסכום שנקבע היום?

<אדוה קליין: 427.

<יעל סלנט: אז במקום זה יהיה 400.

אלי אלאלוף: שלום מר אידלמן, בא תיכנס.

אלי אלאלוף: אנחנו דנים באגרות שקשורות אך ורק לרפואת שיניים.

אלי אלאלוף: אנחנו נתנו לכולכם לעבוד עד השבוע של פברואר, ואז יהיה מה שיהיה, אנחנו מקבלים החלטות בשבוע הראשון של פברואר.

אלי אלאלוף: אז אני יודע שהתאמצת, רצת, מצטער שלא – אם אתה רוצה להגיד משהו רק בסוף ההקראה אולי, ואנחנו עוד מעט נשחרר את כולם.

אלי אלאלוף: תודה.

<יעל סלנט: עכשיו אנחנו בעצם מגיעים לפרט 8, שעוסק ברופאים ולכן אנחנו מדלגים.

<נתן סמוך: אם כי, אני רוצה להבהיר שפה אנחנו מדברים לא על בחינות ההתמחות שהר"י מנהל אלא בדומה למה שדיברנו ברפואת שיניים, מדברים על שירות שהמשרד נותן.

<נתן סמוך: אנחנו מדברים על הפחתה משמעותית של סכום האגרה אבל אני חושב שכדאי שהוועדה כן תדון בזה בהזדמנות הזאת.

<נתן סמוך: אין סיבה שלא.

<נתן סמוך: זה רישיון זמני שלא נוגע לפעולות של הר"י אלא לפעולות שהמשרד מבצע.

אלי אלאלוף: עשו לי טובה, אני לא רוצה להתבלבל.

אלי אלאלוף: דנים אך ורק במה שקשור לרפואת שיניים.

<נתן סמוך: - - - חבל לנו לחכות עם ההוזלה עד פברואר.

<נתן סמוך: זה יכול להיכנס לתוקף מיד.

אלי אלאלוף: אני לא ראיתי משהו שנכנס מיד.

<נתן סמוך: בוודאי מהר יותר מאשר כשזה יהיה - -

אלי אלאלוף: אני חוזר על הקריאה שלי, אני מבקש לעמוד בזה.

אלי אלאלוף: כדי שלא יגידו סגרתם אותם וכולי, אין להם אפשרות לחזור בהם, אנחנו לא דנים בדברים הקשורים אליכם חד-משמעית.

<יעל סלנט: אנחנו מדלגים לפרט 9, לפסקה 3.

<יעל סלנט: כאן אנחנו נוגעים באגרות שנוגעות לרופאי השיניים, ואני כאן רוצה קודם לקרוא את צו רופאי השיניים ואחרי זה, תוך כדי קריאת הצו אנחנו נחזיק את שני מסמכים במקביל ביד, את צו רופאי השיניים (אגרות רישיון והיתר זמני) ובמקביל, את תקנות אגרות בריאות, את השינוי של הסכומים, ונקרא את זה ביחד.

<יעל סלנט: "צו רופאי השיניים (אגרות רישיון והיתר זמני) (תיקון ), התשע"ז-2017 בתוקף סמכותי לפי סעיף 66 לפקודת רופאי השיניים [נוסח חדש], התשל"ט-1979, באישור שר האוצר לפי סעיף 39ב לחוק יסודות התקציב, התשמ"ה-1985 ובאישור ועדת העבודה, הרווחה והבריאות של הכנסת אני מתקין תקנות אלה: תיקון השם 1.

<יעל סלנט: בצו רופאי השיניים (אגרות רישיון והיתר זמני), התשמ"ד-1983 (להלן – הצו העיקרי), בשם הצו, במקום "והיתר זמני" יבוא "היתר זמני ואישור תואר מומחה".

<יעל סלנט: הוספת סעיף 2א 2.

<יעל סלנט: אחרי סעיף 2 לצו העיקרי יבוא: "אגרת אישור 2א.

<יעל סלנט: בעד אישור תואר מומחה כאמור בתקנה 4 לתקנות תואר מומחה רופאי שיניים (אישור תואר מומחה ובחינות), התשל"ז-1977, תשולם אגרה כמפורט בפרט 9 בתוספת השנייה לתקנות האגרות.

<יעל סלנט: "" זה בעצם אגרה של 400 שקלים.

<יעל סלנט: תכף נקריא את כל התיקון לפרט 9.

<יעל סלנט: "תחילה תחילתו של צו זה 30 ימים פרסומו.

<יעל סלנט: " עכשיו, במקביל, אנחנו נעבור לתיקון של פרט 9 בתקנות אגרות בריאות, שעוסק ברופאי השיניים –

<יעל סלנט: (א) ברישה, במקום ״(אגרות רישיון והיתר זמני)״ יבוא ״(אגרות רישיון, היתר זמני ואישור תואר מומחה)״;

<יעל סלנט: זה בעצם רישיון לעסוק בריפוי שיניים.

<יעל סלנט: (ג) בפרט משנה (2), במקום הסכום הנקוב בו יבוא ״400״;"

<יעל סלנט: (ד) אחרי פרט משנה (2) יבוא: "(3) לעניין סעיף 2א, בעד אישור תואר מומחה," שזאת האגרה החדשה שאנחנו מדברים עליה, "תשולם אגרה בסך 400 שקלים חדשים;" הסעיף הבא בתקנות נוגע לרופאים, סעיף 4 – בחינה לרופאים ובחינה לקראת סטאז'.

<יעל סלנט: אני מבינה שזה לב המחלוקת, אנחנו נדלג עליו ונעבור לפרט 22, שבעקבות שיחות אתמול עם משרד הבריאות ותיקון שעבר פה, בוועדה, אושר פה בוועדה בקריאה שנייה ושלישית אך טרם הספיק להיות מאושר במליאה, בוטלו בחינות הרישוי לרוקחים.

<יעל סלנט: נותרה עדין איזו שהיא מובלעת מסוימת של בחינות, בעיקר לרוקחים שהגיעו מחו"ל אבל לאור זה שהחוק החדש עדין לא נכנס לתוקף ואין טעם להתקין תקנות - -

אלי אלאלוף: היה צריך להיכנס לתוקף לולא הפיליבסטר שלשום בלילה, הוא היה צריך להיות מאושר.

<אמיר שנון: חלק עדין כן יבחנו, לא כל אחד יהיה זכאי לפטור כך שאין - -

<יעל סלנט: נכון.

<יעל סלנט: יש לנו איזה קושי שהוא משפטי.

אלי אלאלוף: מי אמור להיבחן?

אלי אלאלוף: מי שהמנהל יקבע אחרי הסטאז'.

<אמיר שנון: לא, מי שזכאים לפטור, אלה שעסקו שנתיים בחו"ל, נכון?

<אמיר שנון: אז אם הוא לא עסק שנתיים בחו"ל, הוא אמור להיבחן.

<יעל סלנט: עם הרוקחים, אני מבינה שנכנס פה דיון נוסף בעוד כחודש.

<יעל סלנט: עד אז דבר החקיקה העדכני בוודאי יפורסם וייכנס לתוקף.

<יעל סלנט: ככל שתוכלו להביא אגרה שהיא מעודכנת ומתאימה לשירות, אז נדבר עליה אז.

<נתן סמוך: מקובל.

<יעל סלנט: אז כרגע אנחנו מדלגים על בחינות לרוקחים.

<מיכל פרנקנבורג: יעל, אני רוצה לציין השלכה של זה מבחינה טכנית, שהמספור משתנה.

<מיכל פרנקנבורג: גם קודם, במה שהקראת מקודם.

<יעל סלנט: צודקת מיכל כי הפרטים בתוספת הם פרטים - - - אבל אחרי שנקריא את הכל ואגרות ירדו, אולי חלק אפילו יחזרו, אז אנחנו נבדוק את המספור.

<יעל סלנט: כמובן שהכל יותאם.

<יעל סלנט: עכשיו אנחנו עוברים למה שנוגע לאגרות של אופטומטריה.

אלי אלאלוף: הצטרף אלינו, ואני אומר את זה בשמחה, חבר הכנסת מלכיאלי.

מיכאל מלכיאלי: שמחתי לשמח.

<יעל סלנט: אנחנו עוברים לאגרות שנוגעות לאופטומטריה ושוב, אנחנו נחזיק את המסמך של תקנות העיסוק באופטומטריה (בחינות רישוי) (תיקון), נעבור עליו ואז נעבור את הסכומים שיש בתקנות אגרות.

<יעל סלנט: "בתוקף סמכותי לפי סעיף 19(א)(5) לחוק העיסוק באופטומטריה, התשנ"א-1991 (להלן –החוק), באישור שר האוצר לפי סעיף 39ב לחוק יסודות התקציב, התשמ"ה-1985 ובאישור ועדת העבודה, הרווחה והבריאות של הכנסת, אני מתקין תקנות אלה: תיקון השם 1.

<יעל סלנט: בתקנות העיסוק באופטומטריה (בחינות רישוי), התשנ"ג-1993 (להלן – התקנות העיקריות) בשם התקנות, במקום "(בחינות רישוי)" יבוא "(בחינות ואגרות)".

<יעל סלנט: תיקון תקנה 5 2.

<יעל סלנט: בתקנה 5(א) לתקנות העיקריות, בסופה יבוא "ויצרף לה אישור על תשלום אגרת הבחינה כאמור בתקנה 15א(א)".

<יעל סלנט: " המשמעות של זה, משרד הבריאות ביקש - -

<מיכל פרנקנבורג: לצרף לבקשה להיבחן קבלה על תשלום אגרה.

<יעל סלנט: נכון.

<יעל סלנט: זה לא משהו שממש מצריך את אישורנו אבל מכיוון שזה כאן, ברצף, אנחנו מקריאים את זה.

<יעל סלנט: "הוספת תקנה 15א 3.

<יעל סלנט: אחרי תקנה 15 לתקנות העיקריות יבוא: "אגרות 15א.

<יעל סלנט: (א) בעד בחינה בכתב ובעד בחינה מעשית כאמור בתקנה 2, לרבות בחינה חוזרת כאמור בתקנה 13, תשולם אגרה כמפורט בפרט 24 בתוספת השנייה לתקנות אגרות בריאות, התשמ"ט-1989 (להלן- תקנות האגרות).

<יעל סלנט: " הבחינה הזאת, העלות שלה תהיה 354 שקלים.

<יעל סלנט: "(ב) בעד רישיון לעסוק באופטומטריה כאמור בסעיף 2 לחוק, תשולם אגרה כמפורט בפרט 24 בתוספת השנייה לתקנות האגרות.

<יעל סלנט: " זו אגרה שסכומה כ-350 שקלים.

<יעל סלנט: "תחילה 4.

<יעל סלנט: תחילתן של תקנות אלה 30 ימים מיום פרסומן.

<יעל סלנט: " את הסכומים שהקראתי כאן, אנחנו רואים בתקנות האגרות.

<יעל סלנט: נעבור לפרט 24 שעניינו אופטומטריה: "אופטומטריה 24.

<יעל סלנט: בתקנות העיסוק באופטומטריה (בחינות ואגרות), התשנ"ג-1993, לעניין תקנה 15א – (1) בעד בחינות רישוי כאמור בתקנה 2, לרבות בחינה חוזרת כאמור בתקנה 13, תשולם אגרה בסכום כמפורט להלן: (א) בעד בחינה בכתב – 354; בשקלים חדשים.

<יעל סלנט: (ב) בעד בחינה מעשית – 354; (2) בעד רישיון לעסוק באופטומטריה, תשולם אגרה בסך 350 שקלים חדשים.

<יעל סלנט: " האגרה הבאה שאנחנו מתעסקים אתה היא האגרה שקשורה להיפנוזה.

אלי אלאלוף: האגרות האלה זה חד-פעמי?

<יעל סלנט: האגרות בעד הבחינות כן.

<יעל סלנט: כל פעם שנבחנים ועשים בחינה חוזרת.

<יעל סלנט: האגרה עד רישיון זה לפני לקבלת הרישיון.

אלי אלאלוף: כל פעם זה חד-פעמי.

<מיכל פרנקנבורג: כן, חד-פעמי.

<יעל סלנט: חוץ ממה שהקראנו, שלפעמים יש אגרה שמשתלמת כשההיתר הוא מוגבל או זמני, יש גם אגרה שמשתלמת עם החידוש שלו אבל במקרה הזה פה, זה בחינת רישוי שהיא חד-פעמית.

אלי אלאלוף: אם זה לא נאמר שיש פה אגרה נוספת לחידוש, זה אומר שהכל זה חד-פעמי.

<יעל סלנט: היפנוזה – אנחנו שוב - -

<אמיר שנון: אנחנו כמעט היחידים בעולם שיש להם חוק בהיפנוזה.

אלי אלאלוף: באמת?

אלי אלאלוף: זה מפחיד.

מיכאל מלכיאלי: ובשאר העולם אסור להשתמש בזה?

<אמיר שנון: אין חוק שמגביל את זה, זה בדיוק הפוך.

<יעל סלנט: "תקנות השימוש בהיפנוזה (לימודי היפנוט מוכרים והוראתם, ופרטי הבחינה וסדריה) (תיקון), התשע"ו-2017.

<יעל סלנט: בתוקף סמכותי לפי סעיפים 29 ו-30 לחוק השימוש בהיפנוזה, התשמ"ד-1984 (להלן – החוק), באישור שר האוצר לפי סעיף 39ב לחוק יסודות התקציבי, התשמ"ה-1985, ובאישור ועדת העבודה, הרווחה והבריאות של הכנסת, אני מתקין תקנות אלה: תיקון תקנה 7 - גם כאן לא ממש נדרש אישור ועדה אבל כיוון שזה ברצף, נקריא את זה.

<יעל סלנט: "1.

<יעל סלנט: בתקנה 7 לתקנות השימוש בהיפנוזה (ללימודי היפנוט מוכרים והוראתם, ופרטי הבחינה וסדריה), התשנ"א-1991 (להלן – התקנות העיקריות), בסופה יבוא "וכן ימציא לרשם אישור על תשלום האגרה שלפי תקנה 14ב(א)".

<יעל סלנט: גם כאן בעצם מבקשים שיחד עם הבקשה יוגש גם אישור על תשלום אגרה.

<יעל סלנט: תיקון תקנה 13 2.

<יעל סלנט: בתקנה 13 לתקנות העיקריות, בסופה יבוא "ויצרף לבקשתו אישור על תשלום האגרה שלפי תקנה 14ב(ב).

<יעל סלנט: הוספת תקנה 14ב 3.

<יעל סלנט: אחרי תקנה 14א יבוא: "אגרות 14ב.

<יעל סלנט: (א) בעד בחינה שהמנהל הכיר בה לפי סעיף 11(3) לחוק, הנדרשת לצורך קבלת הרשאה בהיפנוט, תשולם אגרה בסכום כמפורט בפרט 25 בתוספת השנייה לתקנות אגרות בריאות, (התשמ"ט-1989 (להלן – תקנות האגרות).

<יעל סלנט: " זה אגרה בסך 354 שקלים.

<יעל סלנט: תכף נראה את זה בתקנות אגרות בריאות.

<יעל סלנט: (ב) בעד הרשאה להיפנוט לפי סעיף 11 לחוק, תשולם אגרה כמפורט בפרט 25 בתוספת השנייה לתקנות האגרות.

<יעל סלנט: " זאת אגרה בסך של 350 שקלים, ועכשיו נראה את ההשלמה של זה פה, בתקנות אגרות בריאות.

<יעל סלנט: "תחילה 4.

<יעל סלנט: תחילתן של תקנות אלה 30 ימים מיום פרסומן.

<יעל סלנט: " עכשיו נקרא את פרט 25 שנוגע להיפנוזה.

אלי אלאלוף: כמה אנשים מחזיקים ברישיון להיפנוזה?

<אמיר שנון: כמה מאות.

אלי אלאלוף: עושים את זה בפסיכולוגיה?

אלי אלאלוף: בפסיכיאטריה בעיקר?

<אמיר שנון: לא רק.

<אמיר שנון: רופאי שיניים משתמשים בזה.

<אמיר שנון: זה רק לרופאי שיניים, פסיכולוגים ורופאים.

אלי אלאלוף: זה לא מקצוע בפני עצמו.

<אמיר שנון: לא, זה מקצוע בפני עצמו שצריך להיות מעל מקצוע בסיס של רופא, רופא שיניים או פסיכולוג כדי לקבל את הרישיון לעסוק בהיפנוזה.

<יעל סלנט: עכשיו אנחנו עוברים לפרט 25 בתקנות השימוש בהיפנוזה: "היפנוזה 25.

<יעל סלנט: בתקנות השימוש בהיפנוזה (לימודי היפנוט מוכרים והוראתם, ופרטי הבחינה וסדריה), התשנ"א-1991, לעניין תקנה 14ב.

<יעל סלנט: (1) בעד בחינה, תשולם אגרה בסך 354 שקלים חדשים; (2) בעד הרשאה להיפנוט, תשולם אגרה בסך 350 שקלים חדשים;" עכשיו אנחנו מגיעים לאגרות שנוגעות למקצועות הבריאות.

<יעל סלנט: האגרות שנוגעות למקצועות הבריאות הן אגרות שנוגעות רק לחמישה מקצועות שבהם יש חובת בחינה, שזה ריפוי בעיסוק, פיזיותרפיה, טיפול בהפרעות בתקשורת, תזונה קרימינולוגיה קלינית.

<יעל סלנט: בגלל המבנה המורכב, אנחנו נחזיק בצד אחד תקנות הסדרת העיסוק במקצועות הבריאות (אגרות), ובצד השני את תקנות האגרות.

<יעל סלנט: "בתוקף סמכותי לפי סעיף 49(א) לחוק הסדרת העיסוק במקצועות הבריאות, התשס"ח-2008 (להלן – החוק), באישור שר האוצר לפי סעיף 39ב לחוק יסודות התקציב, התשמ"ה-1989 ובאישור ועדת העבודה, הרווחה והבריאות של הכנסת, אני מתקין תקנות אלה: הגדרות 1.

<יעל סלנט: בתקנות אלה – "בחינה" – בחינה במקצוע בריאות שנקבעה בתקנות הסדרת העיסוק במקצועות הבריאות (סדרי בחינות), התש"ע-2009 הנדרשת לצורך קבלת תעודה במקצוע בריאות, לרבות בחינה חוזרת כאמור בתקנה 15 לתקנות האמורות; "תקנות האגרות" – תקנות אגרות בריאות, התשמ"ט-1989.

<יעל סלנט: אגרה בעד בחינה 2.

<יעל סלנט: בעד בחינה תשולם אגרה בסכום כמפורט בפרט 26 בתוספת השנייה לתקנות האגרות.

<יעל סלנט: " זו אגרה בסך 354 שקלים.

<יעל סלנט: "אגרה בעד בקשה 3.

<יעל סלנט: בעד בקשה לקבלת תעודה במקצוע בריאות לפי סעיף 10 לחוק, תשולם לקבלת תעודה אגרה בסכום כמפורט בפרט 26 לתקנות האגרות; אישור על תשלום האגרה יצורף לבקשה לקבלת תעודה.

<יעל סלנט: " האגרה הזאת היא על סך 350 שקלים.

<יעל סלנט: "תחילה 4.

<יעל סלנט: תחילתן שת תקנות אלה 30 ימים מיום פרסומן.

<יעל סלנט: " נעבור לפרט 26 האמור – "מקצועות הבריאות 26.

<יעל סלנט: בתקנות הסדרת העיסוק במקצועות הבריאות (אגרות), התשע"ז- 2017 – (1) לעניין תקנה 2, בעד בחינה, תשולם אגרה בסך 354 שקלים חדשים; (2) לעניין תקנה 3, בעד בקשה לקבלת תעודה, תשולם אגרה בסך 350 שקלים חדשים.

<יעל סלנט: " עד כאן.

<יעל סלנט: סעיף 5 שאנחנו רואים הוא סעיף תחילה שנוגע גם הוא לרופאים, ואנחנו נשלים אותו כשנדון בכל האגרות שנוגעות לרופאים.

<מיכל פרנקנבורג: אני רוצה להוסיף, אפשר?

<מיכל פרנקנבורג: אנחנו גם הגשנו לאישור הוועדה את תקנות בריאות העם (צוות סיעודי במרפאות), ואני אסביר את מטרת התיקון: לכאורה, לא רואים כאן שום דבר שקשור לאגרה אבל אני אסביר את ההיגיון: כיום המצב החוקי הוא לגבי סיעוד, הסדרת העיסוק בסיעוד, שיש לנו שתי תקנות שמסדירות את תחום הסיעוד למצב לא אידיאלי: תקנות סיעוד במרפאות, תקנות סיעוד בבתי-חולים.

<מיכל פרנקנבורג: לפני ועדת הכספים הבאנו בקשה, הצגנו להם בקשה לבקש אגרה בעד הרישום בפנקסי סיעוד.

<מיכל פרנקנבורג: אחד מהפנקסים נקרא "רישום בפנקס מדור השתלמות מוכרת".

<מיכל פרנקנבורג: זאת אומרת, כל אחות שעוברת השתלמות מוכרת נרשמת בפנקס ועל זה מתבקשת האגרה.

<מיכל פרנקנבורג: נוצר מצב אבסורדי שבתקנות סיעוד בתי החולים קיים המושג של רישום בפנקס ב - - - השתלמות מוכרת אבל בתקנות המרפאות, שאותן אנחנו מביאים לאישורכם, חסר הציון של הפנקס הזה.

<מיכל פרנקנבורג: חסרים התנאים לרישום בפנקס השתלמות מוכרת.

<מיכל פרנקנבורג: אז כדי שלא ייווצר מצב שרק האחיות שעברו השתלמות מוכרת שמועסקות בבתי חולים ישלמו אגרה, ואלה שעברו השתלמות מוכרת ומועסקות במרפאות לא ישלמו אגרה, זה מין תיקון כזה, אז מוצע כעת להוסיף את פנקס מדור השתלמות מוכרת גם במרפאות כדי שבעתיד, בוועדת הכספים, כשנבקש, האגרה תחול על שני סוגי האחיות.

<נתן סמוך: זה גם שיבוש יותר יסודי כי בסופו של דבר, עוד לפני שאנחנו מגיעים לעולם האגרות, הנושא של השתלמות מוכרת צריך להיות מעוגן גם בבתי חולים וגם בקהילה.

<נתן סמוך: גם מבחינת המעמד המקצועי - נמצאת פה רות רוטשיין.

<נתן סמוך: גם מבחינת המעמד המקצועי של האחיות גם פה וגם פ ה.

<נתן סמוך: לכן, עוד לפני שמגיעים לנושא האגרות, יש פה איזה שהוא סוג של תיקון עיוות ואנחנו מבקשים את אישור הוועדה.

אלי אלאלוף: למה אתם לא יוזמים חקיקה שתחייב טיפול בכל האגרות שלכם וברישוי בוועדה אחת?

אלי אלאלוף: אני מוכן לוותר לוועדה אחרת.

אלי אלאלוף: זה נראה לי שחכמי חלם נולדו ועוד לא מתו.

אלי אלאלוף: למה אתם משתתפים בפסטיבל הזה?

<יעל סלנט: זו בעצם איזו תקלה.

אלי אלאלוף: נתן, אני שואל, אי אפשר לתקן את זה?

<יעל סלנט: זה מצריך תיקון חקיקה כי בכל מקום שבו לא נכתב איזה ועדה מאשרת - -

אלי אלאלוף: אני מוכן להיות יוזם פרטי.

<נתן סמוך: ועדת הכספים.

אלי אלאלוף: ועדת הכספים תתנגד?

<נתן סמוך: לא, לא.

<יעל סלנט: כל עוד לא כתוב איזה ועדה מאשרת את האגרות, ועדת הכספים היא ועדת הבית של האגרות בכלל, לא רק אגרות הבריאות.

אלי אלאלוף: יש ועדת בריאות מיוחדת.

אלי אלאלוף: אין ועדה לשיכון.

אלי אלאלוף: אז למה שילך לכספים?

אלי אלאלוף: ועדת בריאות, יש לה מעמד מיוחד.

אלי אלאלוף: אני חושב שכדאי שתבדקו את זה.

אלי אלאלוף: אני מוכן יחד עם החבר שלי, מיכאל, אנחנו נגיש את זה.

<נתן סמוך: נשלים את הסבב הזה ואז...

אלי אלאלוף: לא, כי פה אתם מנסים לעשות סדר אז אם כבר, תלכו עד הסוף.

אלי אלאלוף: אנחנו אמורים להבין יותר בבריאות מאשר ועדת הכספים.

<יעל סלנט: התיקון הזה שנוגע לצוות סיעודי במרפאות, כמו שציינתם, הוא תיקון, כמו שציין עורך דין סמוך, הוא תיקון יסודי יותר מאשר מה שנוגע לאגרות, והיינו רוצים להבין האם זה משהו שהיום לא מעוגן בתקנות אבל - -

<נתן סמוך: הוא מתבצע.

<נתן סמוך: רותי רוטשטיין תסביר את זה כי כמובן שאנחנו לא רוצים למנוע מאחיות קהילה שלא יקבלו השתלמות מוכרת.

<רותי רוטשטיין: בפועל, יש לנו אחות אחת במערך אחד של אחיות מוסמכות או מעשיות, פנקס אחד, ולא משנה אם הן עובדות במרפאות או בבתי החולים, ופנקס אחד להשתלמות מוכרת, שרק מבחינת התקנות לא היה בו – אבל בעצם, כל מי שעוברת השתלמות מוכרת או קורס בסיסי מה שנקרא בעבר בתחום טיפול נמרץ, פגים, רפואה דחופה, חדר ניתוח, מילדות, נרשמת בפנקס השתלמות מוכרת ועל בסיס זה מקבלת גם תעודת רישוי בהתאם.

<רותי רוטשטיין: הסמכויות שהיא מקבלת במסגרת הרישוי הזה, יש סמכויות שמאושרות לבתי חולים, יש סמכויות שמאושרות למרפאות, תלוי בתוכן אבל הן כולן.

<רותי רוטשטיין: ..

<יעל סלנט: כלומר היום זה מתבצע גם ביחס ל - - - זה פשוט מעוגן בתקנות בגלל איזה שהוא חסר בתקנות.

<רותי רוטשטיין: נכון.

<רותי רוטשטיין: התקנות של בתי החולים תוקנו מאוחר יותר, כשהמרפאות זה משנת 81 ובתי החולים זה מ-88, ואז לא...

<נתן סמוך: אנחנו נשענים היום על ייצוג משפטי שהוא בלתי נמנע כי אנחנו לא רוצים לשלול משהו מאחיות הקהילה לעומת אחריות בתי חולים.

<נתן סמוך: אני חושב שזו הזדמנות טובה להשלים את החסר, ואז תהיה פלטפורמה לנושא האגרות אבל זה, כמו שאני אומר, בנוסף.

<יעל סלנט: "תקנות בריאות העם (צוות סיעודי במרפאות) (תיקון), התשע"ז-201 בתוקף סמכותי לפי סעיף 34(א)(9) לפקודת בריאות העם, 1940, לאחר התייעצות עם ההסתדרות הרפואית בישראל, ובאישור ועדת העבודה, הרווחה והבריאות של הכנסת, אני מתקין תקנות אלה: תיקון תקנה 5 1.

<יעל סלנט: בתקנה 5 לתקנות בריאות העם (צוות סיעודי במרפאות), התשמ"א- 1981, אחרי תקנת משנה (ג) יבוא: "(ג1) לצורך הרישום בפנקס במדור השתלמות מוכרת ייחשב כבעל השכלה בסיעוד מי שנתקיימו בו כל אלה: (1) הוא רשום בפנקס במדור אחות מוסמכת או אחות מעשית;"

<נתן סמוך: בעקבות הערה שהעירה גברת רוטשטיין, אנחנו רושמים - היום ההשתלמות המוכרת מיועדת לנשים - -

<רותי רוטשטיין: אך ורק לאחיות מוסמכות בעלות תואר אקדמי.

<רותי רוטשטיין: אם הן אחיות מעשיות זה לא...

<יעל סלנט: אז אנחנו אומרים שזה רשום בפנקס במדור "אחות מוסמכת".

<יעל סלנט: "(2) הוא סיים השתלמות מוכרת בנושא, במשך זמן ובמקום שהכירה בהם האחות הראשית, הכל בהתאם לתוכנית לימודים שקבע האגף; (3) הוא עמד בבחינות ממשלתיות שערך האגף ובמתכונת שקבע".

<יעל סלנט: תחילה תחילתן של תקנות אלה 30 ימים מיום פרסומן.

<יעל סלנט: " זה בעצם תמונת ראי של מה שקורה בבתי החולים אבל סעיף קטן (2) הוא סעיף קצת אנכרוניסטי.

<יעל סלנט: אני מבינה שזו תמונת ראי של מה שקיים - -

<רותי רוטשטיין: זה גם מה שקיים בפועל.

<רותי רוטשטיין: האחות הראשית או מינהל הסיעוד מבצע את ההכשרות, קובע את ההכשרות, קובע את ליבת ההכשרה, את הסמכויות, בונה את תכנית הלימודים, מפעיל את תכנית הלימודים.

<רותי רוטשטיין: הכל בניהול של משרד הבריאות.

אלי אלאלוף: טוב.

אלי אלאלוף: כל כך שקט.

אלי אלאלוף: להצביע בשקט, ככה.

אלי אלאלוף: זה לא יקרה לכם בוועדת הכספים, אני מודיע לכם.

אלי אלאלוף: אני רק רוצה להזכיר שכל מה שקראנו מאושר בכל מה שקשור ברפואת שיניים וכל מה שקשור למקצועות שאינם רפואה.

<יעל סלנט: אני רק אזכיר שבהתחלה של תקנות אגרות הקראנו תיקון של השם של צווי הרופאים, שזה תקנה 3.

<יעל סלנט: כמובן שגם היא מחוץ ל"פול" כרגע כי כל מה שנוגע לרופאים, לא רופאי שיניים, רק רופאים, כרגע לא מאושר.

אלי אלאלוף: אני באמת מברך את משרד הבריאות שוב, זה לא תמיד קורה לי לברך לטובה למרות שבזמן האחרון אני חייב להגיד שיש חידושים אבל על זה שמכניסים סדר בכל המערכות האלה, כולל האגרות, שזה נראה שולי אבל זה כל כך חשוב ביחס לנותני השירות למיניהם, לאנשי המקצוע למיניהם וזה יחס חיובי.

אלי אלאלוף: אני מודה לכם, אנחנו נצביע.

אלי אלאלוף: מי בעד, מי נגד?

אלי אלאלוף: בעד – הרוב

אלי אלאלוף: נמנעים – אין

אלי אלאלוף: אין מתנגדים, התקנות מאושרות.

אלי אלאלוף: תודה לכם.

אלי אלאלוף: אנחנו ניפגש כמו שאמרנו, בהתחלת פברואר.

אלי אלאלוף: הישיבה נעולה.